Alternatura comença la temporada d'estiu amb la travessia en veler a l'illa de Tabarca
13 de juny 2022

![](/media/apyajqvf/c1_mini_m1_alternatura_tabarca.jpg?width=850&height=566.9886363636364)

El programa Alternatura del Departament d’Activitat Física, Salut i Esports de l'Ajuntament de Sagunt va organitzar este diumenge, 12 de juny, una travessia en veler a l'illa de Tabarca, on les persones participants van gaudir d'una agradable jornada.

A bord de dos velers van salpar del port esportiu d'Alacant rumb cap a la localitat insular. Tant durant el trajecte d'anada com de tornada es van poder desplegar les veles i la tripulació va sentir la pura sensació de lliscament i llibertat. Una vegada en terra, ja fondejats, els i les participants van visitar l'illa, van fer busseig o _paddle surf_, van prendre el sol i van poder reposar forces amb el servici d'àpats a bord. Les condicions meteorològiques i la temperatura de l'aigua van fer que el dia fos meravellós.

També va participar en esta activitat el regidor delegat d'Educació, José Manuel Tarazona. Els i les assistents van destacar esta experiència com una activitat recomanable per a tots els públics.

*   [](http://www.facebook.com/sharer.php?u=https://aytosagunto.es/va/actualitat/alternatura-sagunt-travessia-en-veler-a-tabarca-2022-06-13/ "Facebook")
*   [](http://twitter.com/share?url=https://aytosagunto.es/va/actualitat/alternatura-sagunt-travessia-en-veler-a-tabarca-2022-06-13/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/alternatura-sagunt-travessia-en-veler-a-tabarca-2022-06-13/ "Linked In")
*   [](mailto:?body=https://aytosagunto.es/va/actualitat/alternatura-sagunt-travessia-en-veler-a-tabarca-2022-06-13/)